CELEX: 32020D1495
Language: hu
Date: 2020-10-13 00:00:00
Title: A Tanács (EU) 2020/1495 határozata (2020. október 13.) az Európai Unió által az egyrészről az Európai Unió és tagállamai, másrészről a Koreai Köztársaság közöttiszabadkereskedelmi megállapodással létrehozott Vámügyi Bizottságban a „származó termékek” meghatározására és az igazgatási együttműködés módszereire vonatkozó jegyzőkönyv 27. cikkének alkalmazásáról szóló ajánlással kapcsolatban képviselendő álláspontról

16.10.2020   
               
               
                  HU
               
               
                  Az Európai Unió Hivatalos Lapja
               
               
                  L 343/20
               
            
         A TANÁCS (EU) 2020/1495 HATÁROZATA
         (2020. október 13.)
         az Európai Unió által az egyrészről az Európai Unió és tagállamai, másrészről a Koreai Köztársaság közöttiszabadkereskedelmi megállapodással létrehozott Vámügyi Bizottságban a „származó termékek” meghatározására és az igazgatási együttműködés módszereire vonatkozó jegyzőkönyv 27. cikkének alkalmazásáról szóló ajánlással kapcsolatban képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Unió és tagállamai, másrészről a Koreai Köztársaság közötti szabadkereskedelmi megállapodást (1) (a továbbiakban: a megállapodás) 2011. július 1-jétől kezdve ideiglenesen alkalmazták, és az 2015. december 13-án hatályba lépett.
                  
               
                     (2)
                  
                  
                     A megállapodáshoz csatolt, a „származó termékek” meghatározására és az igazgatási együttműködés módszereire vonatkozó jegyzőkönyv (a továbbiakban: jegyzőkönyv) 27. cikke megállapítja a származási igazolások ellenőrzésére vonatkozó eljárást, és az importáló és exportáló Fél vámhatóságainak feladatait és felelősségi körét.
                  
               
                     (3)
                  
                  
                     A megállapodás 6.16. cikkének (5) bekezdése felhatalmazza a 15.2. cikke (1) bekezdésének c) pontja alapján létrehozott Vámügyi Bizottságot arra, hogy meghozza a közös célkitűzések elérése és a jegyzőkönyvben meghatározott mechanizmusok megbízható működése érdekében általa szükségesnek tartott ajánlásokat.
                  
               
                     (4)
                  
                  
                     Az Unió és a Koreai Köztársaság felismerték az egységes értelmezés szükségességét a jegyzőkönyv 27. cikkében meghatározott ellenőrzési eljárás fő jellemzői és az eljárás különböző lépései tekintetében. Ezen egységes értelmezésnek mindkét Fél területén a származási szabályoknak való megfelelés és az ellenőrzés alatt álló gazdasági szereplőkkel szembeni egyenlő bánásmód biztosításáért felelős vámhatóságok érdekét kell szolgálnia.
                  
               
                     (5)
                  
                  
                     Az Unió és a Koreai Köztársaság helyénvalónak találják, hogy a Vámügyi Bizottság a jegyzőkönyv 27. cikkében megállapított ellenőrzési eljárás egységes értelmezése és megbízható végrehajtása érdekében ajánlást fogalmazzon meg.
                  
               
                     (6)
                  
                  
                     Helyénvaló meghatározni az Unió által a Vámügyi Bizottságban képviselendő álláspontot, mivel az említett ajánlás joghatással fog bírni az Unióban,
                  
               ELFOGADTA EZT A HATÁROZATOT:
         
            1. cikk
            Az egyrészről az Európai Unió és tagállamai, másrészről a Koreai Köztársaság közötti szabadkereskedelmi megállapodással létrehozott Vámügyi Bizottságban az Unió által képviselendő álláspont a Vámügyi Bizottság e határozathoz csatolt ajánlástervezetén (2) alapul.
         
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2020. október 13-án.
            
               
                  a Tanács részéről
               
               
                  az elnök
               
               M. ROTH
            
         
         
            (1)  HL L 127., 2011.5.14., 6. o.
         
         
            (2)  Lásd az ST 10586/20 dokumentumot a http://register.consilium.europa.eu oldalon.